שיקה דריז

יהושע (שיקֶה) דְריז (בכתיב יידי: שיקע דריז; ברוסית: אובְסיי אובסייביץ' דריז; Овсей Овсеевич Дриз; 29 במרץ 1908 – 27 בפברואר 1971) היה משורר, מלחין וסופר יידי, שנודע בשיריו לילדים.

== קורות חיים ==
שיקה דריז נולד בשנת 1908 בכפר קרסנה ליד ויניצה שבפלך פודוליה, בדרום-מערב רוסיה (כיום באוקראינה), ונקרא על שם אביו, שנפטר בטרם לידתו, שיקה (ברוסית: אובְסיי).
קיבל חינוך יהודי מסורתי. לאחר סיום לימודיו בבית הספר, עבר לעיר קייב, שם עבד כפועל ולמד בסמינר למורים ולאחר מכן בבית ספר לאמנויות. מרבית חייו עסק גם בכתיבה ספרותית וגם בפיסול וציור. על הישגיו באמנות הפלסטית זכה בפרסים שונים.

בשנת 1934 התנדב למשמר הגבול של ברית המועצות, שם שירת כקצין פוליטי עד לשנת 1946. בשנים 1939–1941, בעת שירותו במערב אוקראינה שסופחה לברית המועצות, סייע רבות לפליטים יהודים שנמלטו מאזורי הכיבוש הנאצי, תוך ניצול מעמדו הצבאי.

בתום מלחמת העולם השנייה עבר עליו מהפך רוחני, הוא השתחרר מן השירות במשמר הגבול, חזר לעיירת ילדותו החרבה, ולא יכֹל להשלים עם חיסול יהדות אוקראינה. הוא גידל זקן ולבש מראה פרוע של מקונן לאומי. חודשים ארוכים נדד על פני קהילות אוקראינה החרבות, ספד ליהודים שנשמדו, ולבש קרעים. אז גם החל לכתוב את שירי הקינה הנודעים שלו ביידיש, שהולחנו ונפוצו בציבור.

שיקה דריז השתקע לבסוף בבירה מוסקבה, התמסר לכתיבת שירי ילדים ביידיש, וניסה להחיות את העולם היהודי שחרב, בהקדישו אותם "לאלה החיים, ויותר מזה, לאלה שנספו". בשנות ה-50 יצירותיו לא פורסמו כלל והוא התפרנס מעבודות מזדמנות. בשנת 1953, בתקופת המאבק נגד קוסמופוליטות נכתבה פניה על הוצאתו משורות איגוד הסופרים. בשנת 1960 התמזל מזלו ושיריו לילדים, בשמו שיקה דריז, תורגמו לרוסית (בין היתר על ידי בוריס סלוצקי), יצאו לאור במהדורות רבות, הולחנו והתפרסמו בקהל קוראי הרוסית הלא-יהודים. הוא גם הצליח לפרסם כמה יצירות ביידיש.

דריז נפטר במוסקבה בשנת 1971.

רבים משיריו הולחנו בידי מלחינים שונים ובוצעו בהרכבים שונים.

הוא פרסם כמה כרכים של יצירתו, שירה, זיכרונות ושירה לילדים. ומהם תורגמו לעברית שניים, שיצאו לאור בארצות הברית. גם ברוסית יצאו כמה מספריו. לשירי הקינה שלו יש תחייה בציבור שוחרי היידיש בארצות הברית, הם הולחנו מחדש, וחלקם גם תורגמו לאנגלית.

==ספריו שיריו==
* ליכטיקע וואָר, חרקוב–קייב: מעלוכע פארלאג פון אוקראינע, 1930. ('מציאות בהירה')
* שטאָלענער קויעכ: לידער 1930–1933, חרקוב–קייב: מעלוכע פארלאג פאר די נאציאָנאלע מינדערהייטנ אינ אוסר"ר, 1934. ('כוח מפלדה')
* די פערטע סטרונע, מוסקבה: סאָוועטסקי פּיסאטעל, 1969. ('המיתר הרביעי') ()
* הארבסט: לידער, מוסקבה: סאָוועטסקי פּיסאטעל, 1978. ('סתיו') ()

===בתרגום לרוסית===

===בתרגום לאנגלית===
<div class="mw-content-ltr">
* Ovsei Driz, The Boy and the Tree: Poems; translated from Russian by Joachim Neugroschel; illustrated by Victor Pivovarov, Englewood Cliffs, N.J.: Prentice Hall, 1978. (שיריו המולחנים הידועים)
</div>

==קישורים חיצוניים==
* [http://www.worldcat.org/identities/lccn-n83300394 ספרי שיקה דריז] באתר WorldCat Identities
* דב בר קרלר, 
* 
<div class="mw-content-ltr">
* Boris Khandros, [https://web.archive.org/web/20070313123707/http://www.jewukr.org/observer/eo2003/page_show_en.php?id=153 hike Driz—Magician from [the] Country of Seven-Colour Childhod], Jewish Observer [Kiev], 12/55 (June 2003), הקונפדרציה היהודית של אוקראינה
</div>
* 
* בוריס סנדלר, , [https://web.archive.org/web/20140606210230/http://blogs.yiddish.forward.com/day-by-day-yiddish-calendar/178846 טאָג בײַ טאָג (ייִדיש־קאַלענדאַר)], פארווערטס (יידיש עם כתוביות באנגלית)
* [http://jennyferd.livejournal.com/914701.html פניה לניקיטה חרושצ'וב בהקשר להוצאת ש. דריז משורות חברי ארגון הסופרים בשנת 1954]

מיצירתו:
* [https://web.archive.org/web/20040715202223/http://www.yurchenko.org/texts/kiev_babi_yar_poems.html שיר הקינה של שיקה דריז "באבי יאר" בתרגום לאנגלית, בין שירי קינה נוספים]

==הערות שוליים==

קטגוריה:משוררים יהודים אוקראינים
קטגוריה:משוררי יידיש סובייטים
קטגוריה:משוררי ילדים כותבי יידיש
קטגוריה:משוררי ילדים סובייטים
קטגוריה:סופרים כותבי יידיש
קטגוריה:סופרים יהודים אוקראינים
קטגוריה:סופרי ילדים ונוער סובייטים
קטגוריה:סופרי ילדים ונוער יידישאים
קטגוריה:יהודים אנשי הצבא האדום במלחמת העולם השנייה
קטגוריה:סובייטים שנולדו ב-1908
קטגוריה:סובייטים שנפטרו ב-1971